अतः आगामी लोकसभा चुनावों में बेईमान, भ्रष्ट और राष्ट्रद्रोही प्रवृत्ति के लोगों का चयन भूलकर भी ना करें। सोच-समझकर जो भी पार्टी देश की सार्वभौमिक अखण्डता की बात करे, एकजुट हो, राष्ट्र धर्म निभाते हुए बिना किसी लालच और डर से उन्हें ही वोट दो। साथ ही, जो इस राष्ट्रीय-यज्ञ में वोट रूपी आहुति नहीं डालेगा, वह अपना तथा देश का नुकसान करेगा। इसलिए सभी को अपने विवेक से अच्छा-बुरा सोच-समझकर, भविष्य की चुनौतियों को मद्देनजर रखकर सच्चे राष्ट्र-वीरों को चुनाव में जिताकर अपने को धन्य करें क्योंकि देश बचेगा तो हम बचेंगे, हमारी संस्कृति तथा हमारा धर्म बचेगा।